# Επίσημη Εφημερίδα L 140I/2023

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 140I |
| | |
| Έκδοση στην ελληνική γλώσσα | Νομοθεσία | 66ό έτος30 Μαΐου 2023 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 140I

Έκδοση στην ελληνική γλώσσα

Νομοθεσία

66ό έτος30 Μαΐου 2023

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΚΑΝΟΝΙΣΜΟΙ |
| | * | Εκτελεστικός κανονισμός (ΕΕ) 2023/1045 του Συμβουλίου, της 30ής Μαΐου 2023, για την εφαρμογή του κανονισμού (ΕΕ) 2023/888 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας | 1 |
| | * | Εκτελεστικός κανονισμός (ΕΕ) 2023/1046 του Συμβουλίου, της 30ής Μαΐου 2023, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας | 7 |
| | | ΑΠΟΦΑΣΕΙΣ |
| | * | Απόφαση (ΚΕΠΠΑ) 2023/1047 του Συμβουλίου, της 30ής Μαΐου 2023, για την τροποποίηση της απόφασης (ΚΕΠΠΑ) 2023/891 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας | 9 |
| | * | Απόφαση (ΚΕΠΠΑ) 2023/1048 του Συμβουλίου, της 30ής Μαΐου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας | 14 |

Περιεχόμενα

II   Μη νομοθετικές πράξεις

Σελίδα

ΚΑΝΟΝΙΣΜΟΙ

*

Εκτελεστικός κανονισμός (ΕΕ) 2023/1045 του Συμβουλίου, της 30ής Μαΐου 2023, για την εφαρμογή του κανονισμού (ΕΕ) 2023/888 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας

1

*

Εκτελεστικός κανονισμός (ΕΕ) 2023/1046 του Συμβουλίου, της 30ής Μαΐου 2023, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

7

ΑΠΟΦΑΣΕΙΣ

*

Απόφαση (ΚΕΠΠΑ) 2023/1047 του Συμβουλίου, της 30ής Μαΐου 2023, για την τροποποίηση της απόφασης (ΚΕΠΠΑ) 2023/891 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας

9

*

Απόφαση (ΚΕΠΠΑ) 2023/1048 του Συμβουλίου, της 30ής Μαΐου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

14

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΚΑΝΟΝΙΣΜΟΙ

| 30.5.2023 | EL | Επίσημη Εφημερίδα της Ευρωπαϊκής Ένωσης | LI 140/1 |
| --- | --- | --- | --- |

30.5.2023

EL

Επίσημη Εφημερίδα της Ευρωπαϊκής Ένωσης

LI 140/1

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2023/1045 ΤΟΥ ΣΥΜΒΟΥΛΙΟΥ

της 30ής Μαΐου 2023

για την εφαρμογή του κανονισμού (ΕΕ) 2023/888 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) 2023/888 του Συμβουλίου, της 28ης Απριλίου 2023, σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας (1), και ιδίως το άρθρο 13 παράγραφος 1,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 28 Απριλίου 2023 το Συμβούλιο εξέδωσε τον κανονισμό (ΕΕ) 2023/888. |
| --- | --- |

(1)

Στις 28 Απριλίου 2023 το Συμβούλιο εξέδωσε τον κανονισμό (ΕΕ) 2023/888.

| (2) | Η Ένωση διατηρεί αταλάντευτα την υποστήριξή της υπέρ της Δημοκρατίας της Μολδαβίας και υπέρ της ανθεκτικότητας, της ασφάλειας, της σταθερότητας, της οικονομίας και του ενεργειακού εφοδιασμού της χώρας, απέναντι σε αποσταθεροποιητικές δραστηριότητες από εξωτερικούς παράγοντες. |
| --- | --- |

(2)

Η Ένωση διατηρεί αταλάντευτα την υποστήριξή της υπέρ της Δημοκρατίας της Μολδαβίας και υπέρ της ανθεκτικότητας, της ασφάλειας, της σταθερότητας, της οικονομίας και του ενεργειακού εφοδιασμού της χώρας, απέναντι σε αποσταθεροποιητικές δραστηριότητες από εξωτερικούς παράγοντες.

| (3) | Λόγω της κατάστασης στη Δημοκρατία της Μολδαβίας, το Συμβούλιο θεωρεί ότι πέντε πρόσωπα θα πρέπει να προστεθούν στον κατάλογο φυσικών και νομικών προσώπων, οντοτήτων και φορέων που περιέχεται στο παράρτημα I του κανονισμού (ΕΕ) 2023/888. |
| --- | --- |

(3)

Λόγω της κατάστασης στη Δημοκρατία της Μολδαβίας, το Συμβούλιο θεωρεί ότι πέντε πρόσωπα θα πρέπει να προστεθούν στον κατάλογο φυσικών και νομικών προσώπων, οντοτήτων και φορέων που περιέχεται στο παράρτημα I του κανονισμού (ΕΕ) 2023/888.

| (4) | Συνεπώς, ο κανονισμός (ΕΕ) 2023/888 θα πρέπει να τροποποιηθεί αναλόγως, |
| --- | --- |

(4)

Συνεπώς, ο κανονισμός (ΕΕ) 2023/888 θα πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΕ) 2023/888 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαΐου 2023.

Για το Συμβούλιο

Η Πρόεδρος

J. ROSWALL

---

(1)  
  ΕΕ L 114 της 2.5.2023, σ. 1.

1

---

ΠΑΡΑΡΤΗΜΑ

Το παράρτημα I του κανονισμού (ΕΕ) 2023/888 αντικαθίσταται από το ακόλουθο κείμενο:

«ΠΑΡΑΡΤΗΜΑ I

ΚΑΤΑΛΟΓΟΣ ΦΥΣΙΚΩΝ ΚΑΙ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ ΚΑΙ ΦΟΡΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2

Α.   Φυσικά πρόσωπα

| | Όνομα | Πληροφορίες ταυτοποίησης | Αιτιολογία | Ημερομηνία καταχώρισης |
| --- | --- | --- | --- | --- |
| 1. | Ilan Mironovich SHOR
  άλλως
  Ilan Mironovici ȘOR | Ιδιότητα: Επιχειρηματίας, πρόεδρος του πολιτικού κόμματος “SHOR” (“ŞOR”)
  Ημερομηνία γέννησης: 6.3.1987
  Τόπος γέννησης: Τελ Αβίβ, Ισραήλ
  Φύλο: άρρεν
  Ιθαγένεια: Μολδαβική, ισραηλινή
  Αριθ. διαβατηρίου: 0971007884125 (Δημοκρατία της Μολδαβίας) | Ο Ilan Shor είναι πολιτικός (επικεφαλής του πολιτικού κόμματος ŞOR) και επιχειρηματίας από τη Δημοκρατία της Μολδαβίας που εμπλέκεται σε παράνομη χρηματοδότηση πολιτικών κομμάτων στη Δημοκρατία της Μολδαβίας και σε υποκίνηση βίας κατά της αντιπολίτευσης. Το κόμμα ŞOR με επικεφαλής τον Ilan Shor εμπλέκεται στην πληρωμή και την εκπαίδευση ατόμων με σκοπό την πρόκληση αταξίας και αναταραχών στη διάρκεια των διαδηλώσεων στη Δημοκρατία της Μολδαβίας.
  Με απόφαση της 13ης Απριλίου 2023, το Εφετείο του Κισινάου καταδίκασε τον Ilan Shor για απάτη και νομιμοποίηση εσόδων από παράνομες δραστηριότητες στην υπόθεση “τραπεζική απάτη”, σε 15ετή φυλάκιση και δήμευση περιουσιακών στοιχείων αξίας 254 εκατ. ευρώ. Κεφάλαια από αυτή τη μεγάλης κλίμακας τραπεζική απάτη και διασυνδέσεις με διεφθαρμένους ολιγάρχες και οντότητες με έδρα τη Μόσχα χρησιμοποιήθηκαν και εξακολουθούν να χρησιμοποιούνται, σύμφωνα με τις αρχές της Δημοκρατίας της Μολδαβίας, για τη δημιουργία τεχνητών πολιτικών αναταραχών στη χώρα.
  Οι δράσεις του που αποσκοπούν στην ανατροπή της Δημοκρατίας της Μολδαβίας περιλαμβάνουν την παροχή παράνομης χρηματοδότησης για τη στήριξη πολιτικών δραστηριοτήτων υπέρ του Κρεμλίνου στη Δημοκρατία της Μολδαβίας. Παράδειγμα της χρήσης τέτοιων κεφαλαίων είναι η διοργάνωση βίαιων διαδηλώσεων και συγκεντρώσεων, κυρίως στην πρωτεύουσα Κισινάου, με τη βοήθεια διαδηλωτών που πληρώθηκαν από το κόμμα ŞOR καθ’ όλη την περίοδο 2022-2023.
  Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων του που αφορούν δημόσιους πόρους και τη χωρίς άδεια εξαγωγή κεφαλαίων, ο Ilan Shor είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 2. | Gheorghe Petru CAVCALIUC | Ιδιότητα: Πολιτικός, πρόεδρος του πολιτικού κόμματος “Building Europe at Home Party”
  πρώην αναπληρωτής προϊστάμενος της Γενικής Αστυνομικής Επιθεώρησης
  Ημερομηνία γέννησης: 25.10.1982
  Τόπος γέννησης: χωριό Micăuți, περιφέρεια Strășeni, Δημοκρατία της Μολδαβίας
  Φύλο: άρρεν
  Ιθαγένεια: Μολδαβική
  Αρ. ταυτότητας 2000033042660 (Δημοκρατία της Μολδαβίας) | Ο Gheorghe Petru Cavcaliuc είναι ο πρώην αναπληρωτής προϊστάμενος της Γενικής Αστυνομικής Επιθεώρησης της Δημοκρατίας της Μολδαβίας. Είναι γνωστό ότι διοργάνωσε και συμμετείχε στις βίαιες διαδηλώσεις τον Οκτώβριο του 2022, μαζί με τον Ilan Shor. Χρησιμοποίησε τις διασυνδέσεις του εντός της Γενικής Αστυνομικής Επιθεώρησης για να στρατολογήσει πρώην αστυνομικούς και να δημιουργήσει παραστρατιωτική ομάδα για την “προστασία” των βίαιων διαδηλωτών κατά της κυβέρνησης της Δημοκρατίας της Μολδαβίας. Στο πλαίσιο αυτό, συγκρότησε μια αποκαλούμενη “σκιώδη κυβέρνηση” με σκοπό την αντικατάσταση της δημοκρατικά εκλεγμένης κυβέρνησης της Δημοκρατίας της Μολδαβίας.
  Διευθύνοντας και σχεδιάζοντας βίαιες διαδηλώσεις, ο Gheorghe Cavcaliuc είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 3. | Marina TAUBER | Ιδιότητα: Μέλος του κοινοβουλίου της Δημοκρατίας της Μολδαβίας (από τον Μάρτιο του 2019)
  Ημερομηνία γέννησης: 1.5.1986
  Τόπος γέννησης: Κισινάου, Δημοκρατία της Μολδαβίας
  Φύλο: θήλυ
  Ιθαγένεια: Μολδαβική | Η Marina Tauber, αντιπρόεδρος του κόμματος ŞOR και μέλος του κοινοβουλίου της Δημοκρατίας της Μολδαβίας. Της απαγγέλθηκαν κατηγορίες για την υπόθεση “τραπεζική απάτη” και υπόκειται σε έρευνα για δύο ποινικές υποθέσεις στη Δημοκρατία της Μολδαβίας που σχετίζονται με την παράνομη χρηματοδότηση από ομάδα οργανωμένου εγκλήματος και την παραποίηση της έκθεσης σχετικά με την οικονομική διαχείριση του κόμματος ŞOR.
  Στις 20 Δεκεμβρίου 2022 εισαγγελείς πραγματοποίησαν σειρά ερευνών σχετικά με την υπόθεση της παράνομης χρηματοδότησης του κόμματος του Ilan Shor. Στη συνέχεια, οι αρχές της Δημοκρατίας της Μολδαβίας εντόπισαν χρήματα τα οποία, σύμφωνα με τους εισαγγελείς, επρόκειτο να χρησιμοποιηθούν για τη διοργάνωση αντικυβερνητικών διαδηλώσεων και την αμοιβή των συμμετεχόντων στις διαδηλώσεις αυτές.
  Το 2023 κατασχέθηκαν μαχαίρια, εύφλεκτες ουσίες και εγχειρίδια έπειτα από διαδηλώσεις που διοργανώθηκαν από το Λαϊκό Κίνημα, στο οποίο συμμετέχει το κόμμα ŞOR. Καταγράφηκαν βιαιοπραγίες και διαπληκτισμοί μεταξύ αστυνομίας και διαδηλωτών και προσήχθησαν 54 άτομα, συμπεριλαμβανομένων ανηλίκων. Σύμφωνα με τη Γενική Αστυνομική Επιθεώρηση της Δημοκρατίας της Μολδαβίας, η Marina Tauber ήταν μια από τις βασικές διοργανώτριες των διαδηλώσεων του κόμματος ŞOR και του Λαϊκού Κινήματος.
  Σύμφωνα με την Εισαγγελία κατά της Διαφθοράς της Δημοκρατίας της Μολδαβίας, χρησιμοποίησε ειδικά μέσα επικοινωνίας για να δώσει απευθείας οδηγίες στους προέδρους και τους αντιπροέδρους των τοπικών γραφείων του κόμματος ȘOR στη χώρα σχετικά με τον τρόπο μεταφοράς ατόμων στις διαδηλώσεις, την οργάνωση των μετακινήσεων και τον τρόπο λήψης των χρημάτων για την αμοιβή των συμμετεχόντων.
  Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων της που αφορούν δημόσιους πόρους και της χωρίς άδεια εξαγωγής κεφαλαίων, η Marina Tauber είναι υπεύθυνη για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 4. | Igor Yuryevich CHAIKA
  άλλως Igor Yuryevich CHAYKA
  (Игорь Юрьевич ЧАЙКА) | Ιδιότητα: Ρώσος επιχειρηματίας
  Ημερομηνία γέννησης: 13.12.1988
  Τόπος γέννησης: Irkutsk ή Μόσχα, πρώην ΕΣΣΔ (τώρα Ρωσική Ομοσπονδία)
  Φύλο: άρρεν
  Ιθαγένεια: ρωσική | Ο Igor Chaika είναι Ρώσος επιχειρηματίας υπεύθυνος για τη διοχέτευση χρημάτων προς υποστήριξη δραστηριοτήτων της Ομοσπονδιακής Υπηρεσίας Ασφαλείας της Ρωσίας (FSB) που στοχεύουν στην αποσταθεροποίηση της Δημοκρατίας της Μολδαβίας. Έπαιξε τον ρόλο του ρωσικού “ταμείου”, διοχετεύοντας χρήματα σε πράκτορες της FSB στη Δημοκρατία της Μολδαβίας προκειμένου να τεθεί η χώρα υπό τον έλεγχο του Κρεμλίνου.
  Μέσω των σοβαρών οικονομικών παραπτωμάτων του που αφορούν δημόσιους πόρους, ο Igor Chaika είναι υπεύθυνος για τη στήριξη ενεργειών που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 5. | Vladimir Gheorghe PLAHOTNIUC
  άλλως Vladimir ULINICI
  άλλως Vladimir PLAKHOTNYUK
  άλλως Vladislav Vladimir NOVAK
  (Владимир (Влад) Георгиевич ПЛАХОТНЮК) | Ιδιότητα: Επιχειρηματίας, πολιτικός
  Ημερομηνία γέννησης: 1.1.1966 ή 25.12.1965
  Τόπος γέννησης: Pitușca, Călărași, πρώην ΕΣΣΔ (τώρα Δημοκρατία της Μολδαβίας)
  Φύλο: άρρεν
  Ιθαγένεια: Μολδαβική, ρουμανική, ρωσική
  Αριθ. διαβατηρίου: 0960304018797 (Δημοκρατία της Μολδαβίας) | Ο Vladimir Plahotniuc υπόκειται σε πολυάριθμες ποινικές διαδικασίες στη Δημοκρατία της Μολδαβίας σχετικά με εγκλήματα που αφορούν την υπεξαίρεση κρατικών κεφαλαίων της Δημοκρατίας της Μολδαβίας και την παράνομη μεταφορά τους εκτός Δημοκρατίας της Μολδαβίας. Έχει κατηγορηθεί στη Δημοκρατία της Μολδαβίας για την υπόθεση “τραπεζική απάτη”, οι οικονομικές επιπτώσεις της οποίας εξακολουθούν να επηρεάζουν τη χώρα.. Διερευνάται επίσης για τη δωροδοκία του πρώην Προέδρου της Δημοκρατίας της Μολδαβίας με σάκο με μετρητά με αντάλλαγμα πολιτική εύνοια.
  Μέσω των σοβαρών οικονομικών παραπτωμάτων του που αφορούν δημόσιους πόρους και της χωρίς άδειας εξαγωγής κεφαλαίων, ο Vladimir Plahotniuc είναι υπεύθυνος για ενέργειες και την εφαρμογή πολιτικών που υπονομεύουν και απειλούν τη δημοκρατία, το κράτος δικαίου, τη σταθερότητα ή την ασφάλεια στη Δημοκρατία της Μολδαβίας μέσω της υπονόμευσης της δημοκρατικής πολιτικής διαδικασίας στη Δημοκρατία της Μολδαβίας και σοβαρών οικονομικών παραπτωμάτων που αφορούν δημόσιους πόρους. | 30.5.2023 |

Όνομα

Πληροφορίες ταυτοποίησης

Αιτιολογία

Ημερομηνία καταχώρισης

1.

Ilan Mironovich SHOR

άλλως

Ilan Mironovici ȘOR

Ιδιότητα: Επιχειρηματίας, πρόεδρος του πολιτικού κόμματος “SHOR” (“ŞOR”)

Ημερομηνία γέννησης: 6.3.1987

Τόπος γέννησης: Τελ Αβίβ, Ισραήλ

Φύλο: άρρεν

Ιθαγένεια: Μολδαβική, ισραηλινή

Αριθ. διαβατηρίου: 0971007884125 (Δημοκρατία της Μολδαβίας)

Ο Ilan Shor είναι πολιτικός (επικεφαλής του πολιτικού κόμματος ŞOR) και επιχειρηματίας από τη Δημοκρατία της Μολδαβίας που εμπλέκεται σε παράνομη χρηματοδότηση πολιτικών κομμάτων στη Δημοκρατία της Μολδαβίας και σε υποκίνηση βίας κατά της αντιπολίτευσης. Το κόμμα ŞOR με επικεφαλής τον Ilan Shor εμπλέκεται στην πληρωμή και την εκπαίδευση ατόμων με σκοπό την πρόκληση αταξίας και αναταραχών στη διάρκεια των διαδηλώσεων στη Δημοκρατία της Μολδαβίας.

Με απόφαση της 13ης Απριλίου 2023, το Εφετείο του Κισινάου καταδίκασε τον Ilan Shor για απάτη και νομιμοποίηση εσόδων από παράνομες δραστηριότητες στην υπόθεση “τραπεζική απάτη”, σε 15ετή φυλάκιση και δήμευση περιουσιακών στοιχείων αξίας 254 εκατ. ευρώ. Κεφάλαια από αυτή τη μεγάλης κλίμακας τραπεζική απάτη και διασυνδέσεις με διεφθαρμένους ολιγάρχες και οντότητες με έδρα τη Μόσχα χρησιμοποιήθηκαν και εξακολουθούν να χρησιμοποιούνται, σύμφωνα με τις αρχές της Δημοκρατίας της Μολδαβίας, για τη δημιουργία τεχνητών πολιτικών αναταραχών στη χώρα.

Οι δράσεις του που αποσκοπούν στην ανατροπή της Δημοκρατίας της Μολδαβίας περιλαμβάνουν την παροχή παράνομης χρηματοδότησης για τη στήριξη πολιτικών δραστηριοτήτων υπέρ του Κρεμλίνου στη Δημοκρατία της Μολδαβίας. Παράδειγμα της χρήσης τέτοιων κεφαλαίων είναι η διοργάνωση βίαιων διαδηλώσεων και συγκεντρώσεων, κυρίως στην πρωτεύουσα Κισινάου, με τη βοήθεια διαδηλωτών που πληρώθηκαν από το κόμμα ŞOR καθ’ όλη την περίοδο 2022-2023.

Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων του που αφορούν δημόσιους πόρους και τη χωρίς άδεια εξαγωγή κεφαλαίων, ο Ilan Shor είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

2.

Gheorghe Petru CAVCALIUC

Ιδιότητα: Πολιτικός, πρόεδρος του πολιτικού κόμματος “Building Europe at Home Party”

πρώην αναπληρωτής προϊστάμενος της Γενικής Αστυνομικής Επιθεώρησης

Ημερομηνία γέννησης: 25.10.1982

Τόπος γέννησης: χωριό Micăuți, περιφέρεια Strășeni, Δημοκρατία της Μολδαβίας

Φύλο: άρρεν

Ιθαγένεια: Μολδαβική

Αρ. ταυτότητας 2000033042660 (Δημοκρατία της Μολδαβίας)

Ο Gheorghe Petru Cavcaliuc είναι ο πρώην αναπληρωτής προϊστάμενος της Γενικής Αστυνομικής Επιθεώρησης της Δημοκρατίας της Μολδαβίας. Είναι γνωστό ότι διοργάνωσε και συμμετείχε στις βίαιες διαδηλώσεις τον Οκτώβριο του 2022, μαζί με τον Ilan Shor. Χρησιμοποίησε τις διασυνδέσεις του εντός της Γενικής Αστυνομικής Επιθεώρησης για να στρατολογήσει πρώην αστυνομικούς και να δημιουργήσει παραστρατιωτική ομάδα για την “προστασία” των βίαιων διαδηλωτών κατά της κυβέρνησης της Δημοκρατίας της Μολδαβίας. Στο πλαίσιο αυτό, συγκρότησε μια αποκαλούμενη “σκιώδη κυβέρνηση” με σκοπό την αντικατάσταση της δημοκρατικά εκλεγμένης κυβέρνησης της Δημοκρατίας της Μολδαβίας.

Διευθύνοντας και σχεδιάζοντας βίαιες διαδηλώσεις, ο Gheorghe Cavcaliuc είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

3.

Marina TAUBER

Ιδιότητα: Μέλος του κοινοβουλίου της Δημοκρατίας της Μολδαβίας (από τον Μάρτιο του 2019)

Ημερομηνία γέννησης: 1.5.1986

Τόπος γέννησης: Κισινάου, Δημοκρατία της Μολδαβίας

Φύλο: θήλυ

Ιθαγένεια: Μολδαβική

Η Marina Tauber, αντιπρόεδρος του κόμματος ŞOR και μέλος του κοινοβουλίου της Δημοκρατίας της Μολδαβίας. Της απαγγέλθηκαν κατηγορίες για την υπόθεση “τραπεζική απάτη” και υπόκειται σε έρευνα για δύο ποινικές υποθέσεις στη Δημοκρατία της Μολδαβίας που σχετίζονται με την παράνομη χρηματοδότηση από ομάδα οργανωμένου εγκλήματος και την παραποίηση της έκθεσης σχετικά με την οικονομική διαχείριση του κόμματος ŞOR.

Στις 20 Δεκεμβρίου 2022 εισαγγελείς πραγματοποίησαν σειρά ερευνών σχετικά με την υπόθεση της παράνομης χρηματοδότησης του κόμματος του Ilan Shor. Στη συνέχεια, οι αρχές της Δημοκρατίας της Μολδαβίας εντόπισαν χρήματα τα οποία, σύμφωνα με τους εισαγγελείς, επρόκειτο να χρησιμοποιηθούν για τη διοργάνωση αντικυβερνητικών διαδηλώσεων και την αμοιβή των συμμετεχόντων στις διαδηλώσεις αυτές.

Το 2023 κατασχέθηκαν μαχαίρια, εύφλεκτες ουσίες και εγχειρίδια έπειτα από διαδηλώσεις που διοργανώθηκαν από το Λαϊκό Κίνημα, στο οποίο συμμετέχει το κόμμα ŞOR. Καταγράφηκαν βιαιοπραγίες και διαπληκτισμοί μεταξύ αστυνομίας και διαδηλωτών και προσήχθησαν 54 άτομα, συμπεριλαμβανομένων ανηλίκων. Σύμφωνα με τη Γενική Αστυνομική Επιθεώρηση της Δημοκρατίας της Μολδαβίας, η Marina Tauber ήταν μια από τις βασικές διοργανώτριες των διαδηλώσεων του κόμματος ŞOR και του Λαϊκού Κινήματος.

Σύμφωνα με την Εισαγγελία κατά της Διαφθοράς της Δημοκρατίας της Μολδαβίας, χρησιμοποίησε ειδικά μέσα επικοινωνίας για να δώσει απευθείας οδηγίες στους προέδρους και τους αντιπροέδρους των τοπικών γραφείων του κόμματος ȘOR στη χώρα σχετικά με τον τρόπο μεταφοράς ατόμων στις διαδηλώσεις, την οργάνωση των μετακινήσεων και τον τρόπο λήψης των χρημάτων για την αμοιβή των συμμετεχόντων.

Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων της που αφορούν δημόσιους πόρους και της χωρίς άδεια εξαγωγής κεφαλαίων, η Marina Tauber είναι υπεύθυνη για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

4.

Igor Yuryevich CHAIKA

άλλως Igor Yuryevich CHAYKA

(Игорь Юрьевич ЧАЙКА)

Ιδιότητα: Ρώσος επιχειρηματίας

Ημερομηνία γέννησης: 13.12.1988

Τόπος γέννησης: Irkutsk ή Μόσχα, πρώην ΕΣΣΔ (τώρα Ρωσική Ομοσπονδία)

Φύλο: άρρεν

Ιθαγένεια: ρωσική

Ο Igor Chaika είναι Ρώσος επιχειρηματίας υπεύθυνος για τη διοχέτευση χρημάτων προς υποστήριξη δραστηριοτήτων της Ομοσπονδιακής Υπηρεσίας Ασφαλείας της Ρωσίας (FSB) που στοχεύουν στην αποσταθεροποίηση της Δημοκρατίας της Μολδαβίας. Έπαιξε τον ρόλο του ρωσικού “ταμείου”, διοχετεύοντας χρήματα σε πράκτορες της FSB στη Δημοκρατία της Μολδαβίας προκειμένου να τεθεί η χώρα υπό τον έλεγχο του Κρεμλίνου.

Μέσω των σοβαρών οικονομικών παραπτωμάτων του που αφορούν δημόσιους πόρους, ο Igor Chaika είναι υπεύθυνος για τη στήριξη ενεργειών που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

5.

Vladimir Gheorghe PLAHOTNIUC

άλλως Vladimir ULINICI

άλλως Vladimir PLAKHOTNYUK

άλλως Vladislav Vladimir NOVAK

(Владимир (Влад) Георгиевич ПЛАХОТНЮК)

Ιδιότητα: Επιχειρηματίας, πολιτικός

Ημερομηνία γέννησης: 1.1.1966 ή 25.12.1965

Τόπος γέννησης: Pitușca, Călărași, πρώην ΕΣΣΔ (τώρα Δημοκρατία της Μολδαβίας)

Φύλο: άρρεν

Ιθαγένεια: Μολδαβική, ρουμανική, ρωσική

Αριθ. διαβατηρίου: 0960304018797 (Δημοκρατία της Μολδαβίας)

Ο Vladimir Plahotniuc υπόκειται σε πολυάριθμες ποινικές διαδικασίες στη Δημοκρατία της Μολδαβίας σχετικά με εγκλήματα που αφορούν την υπεξαίρεση κρατικών κεφαλαίων της Δημοκρατίας της Μολδαβίας και την παράνομη μεταφορά τους εκτός Δημοκρατίας της Μολδαβίας. Έχει κατηγορηθεί στη Δημοκρατία της Μολδαβίας για την υπόθεση “τραπεζική απάτη”, οι οικονομικές επιπτώσεις της οποίας εξακολουθούν να επηρεάζουν τη χώρα.. Διερευνάται επίσης για τη δωροδοκία του πρώην Προέδρου της Δημοκρατίας της Μολδαβίας με σάκο με μετρητά με αντάλλαγμα πολιτική εύνοια.

Μέσω των σοβαρών οικονομικών παραπτωμάτων του που αφορούν δημόσιους πόρους και της χωρίς άδειας εξαγωγής κεφαλαίων, ο Vladimir Plahotniuc είναι υπεύθυνος για ενέργειες και την εφαρμογή πολιτικών που υπονομεύουν και απειλούν τη δημοκρατία, το κράτος δικαίου, τη σταθερότητα ή την ασφάλεια στη Δημοκρατία της Μολδαβίας μέσω της υπονόμευσης της δημοκρατικής πολιτικής διαδικασίας στη Δημοκρατία της Μολδαβίας και σοβαρών οικονομικών παραπτωμάτων που αφορούν δημόσιους πόρους.

30.5.2023

---

| 30.5.2023 | EL | Επίσημη Εφημερίδα της Ευρωπαϊκής Ένωσης | LI 140/7 |
| --- | --- | --- | --- |

30.5.2023

EL

Επίσημη Εφημερίδα της Ευρωπαϊκής Ένωσης

LI 140/7

---

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2023/1046 ΤΟΥ ΣΥΜΒΟΥΛΙΟΥ

της 30ής Μαΐου 2023

για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014. |
| --- | --- |

(1)

Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.

| (2) | Η Ένωση διατηρεί αταλάντευτα την υποστήριξή της υπέρ της κυριαρχίας και της εδαφικής ακεραιότητας της Ουκρανίας. |
| --- | --- |

(2)

Η Ένωση διατηρεί αταλάντευτα την υποστήριξή της υπέρ της κυριαρχίας και της εδαφικής ακεραιότητας της Ουκρανίας.

| (3) | Λόγω της σοβαρότητας της κατάστασης, το Συμβούλιο κρίνει ότι δύο πρόσωπα που ευθύνονται για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας θα πρέπει να προστεθούν στον κατάλογο των νομικών και φυσικών προσώπων, οντοτήτων και φορέων που υπόκεινται σε περιοριστικά μέτρα, ο οποίος περιλαμβάνεται στο παράρτημα I του κανονισμού (ΕΕ) αριθ. 269/2014. |
| --- | --- |

(3)

Λόγω της σοβαρότητας της κατάστασης, το Συμβούλιο κρίνει ότι δύο πρόσωπα που ευθύνονται για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας θα πρέπει να προστεθούν στον κατάλογο των νομικών και φυσικών προσώπων, οντοτήτων και φορέων που υπόκεινται σε περιοριστικά μέτρα, ο οποίος περιλαμβάνεται στο παράρτημα I του κανονισμού (ΕΕ) αριθ. 269/2014.

| (4) | Ο κανονισμός (ΕΕ) αριθ. 269/2014 θα πρέπει, επομένως, να τροποποιηθεί αναλόγως, |
| --- | --- |

(4)

Ο κανονισμός (ΕΕ) αριθ. 269/2014 θα πρέπει, επομένως, να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα I του κανονισμού (ΕΕ) αριθ. 269/2014 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαΐου 2023.

Για το Συμβούλιο

Η Πρόεδρος

J. ROSWALL

---

(1)  
  ΕΕ L 78 της 17.3.2014, σ. 6.

1

---

ΠΑΡΑΡΤΗΜΑ

Τα ακόλουθα πρόσωπα προστίθενται στον κατάλογο των φυσικών και νομικών προσώπων, οντοτήτων και φορέων ο οποίος περιλαμβάνεται στο παράρτημα I του κανονισμού (ΕΕ) αριθ. 269/2014:

| | Πρόσωπα | Ονοματεπώνυμο | Πληροφορίες ταυτοποίησης | Αιτιολογία | Ημερομηνία καταχώρισης |
| --- | --- | --- | --- | --- | --- |
| «1500. | Aleksandr Kalinin
  (Александр КАЛИНИН) | Ιδιότητα: Πολιτικός, ηγέτης του Κόμματος των Περιφερειών της Μολδαβίας. Επικεφαλής της διαπεριφερειακής δημόσιας οργάνωσης Congress of Moldovan Diasporas.
  Ημερομηνία γέννησης: 16.2.1977
  Τόπος γέννησης: Balti, πρώην ΕΣΣΔ (νυν Δημοκρατία της Μολδαβίας)
  Φύλο: άρρεν
  Ιθαγένεια: μολδαβική, ρωσική | Ο Aleksandr Kalinin είναι Μολδαβός πολιτικός και ο ηγέτης του Κόμματος των Περιφερειών της Μολδαβίας. Από τότε που ξεκίνησε ο ρωσικός επιθετικός πόλεμος κατά της Ουκρανίας, έχει ταξιδέψει στις κατεχόμενες περιοχές της ανατολικής Ουκρανίας και έχει παράσχει στήριξη στις ρωσικές στρατιωτικές δυνάμεις. Επιπλέον, έχει προωθήσει δημόσια τα ρωσικά σύμβολα της εισβολής στην Ουκρανία και τις ενέργειες της Ρωσίας στην ανατολική Ουκρανία.
  Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. | 30.5.2023 |
| 1501. | Grigore CARAMALAC
  άλλως
  Grigory Ivanovich KARAMALAK
  (Григорий Иванович КАРАМАЛАК) | Ιδιότητα: Επιχειρηματίας Πρόεδρος του ιδρύματος IFAVIS Αντιπρόεδρος της Ρωσικής Ομοσπονδίας Πάλης βοηθός του γερουσιαστή της περιφέρειας Kursk, Alexander Bryksin
  Ημερομηνία γέννησης: 21.5.1965
  Τόπος γέννησης: Taraclia, πρώην ΕΣΣΔ (νυν Δημοκρατία της Μολδαβίας)
  Φύλο: άρρεν
  Ιθαγένεια: μολδαβική, ρωσική
  Συνδεδεμένα πρόσωπα: Alexander Yuryevich BRYKSIN | Ο Grigore Caramalac είναι Ρώσος/Μολδαβός επιχειρηματίας. Ασκεί έλεγχο στο ίδρυμα IFAVIS (Ρωσική Ομοσπονδία) μέσω του οποίου έχει εμπλακεί στη διοργάνωση πατριωτικών και αθλητικών εκδηλώσεων στα κατεχόμενα εδάφη της ανατολικής Ουκρανίας, με την υποστήριξη των αρχών κατοχής. Περαιτέρω, είναι ο βοηθός του Ρώσου γερουσιαστή για την περιφέρεια του Κουρσκ, Alexander Bryksin.
  Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. Ο Grigore Caramalac συνδέεται επίσης με τον Alexander Bryksin. | 30.5.2023» |

Πρόσωπα

Ονοματεπώνυμο

Πληροφορίες ταυτοποίησης

Αιτιολογία

Ημερομηνία καταχώρισης

«1500.

Aleksandr Kalinin

(Александр КАЛИНИН)

Ιδιότητα: Πολιτικός, ηγέτης του Κόμματος των Περιφερειών της Μολδαβίας. Επικεφαλής της διαπεριφερειακής δημόσιας οργάνωσης Congress of Moldovan Diasporas.

Ημερομηνία γέννησης: 16.2.1977

Τόπος γέννησης: Balti, πρώην ΕΣΣΔ (νυν Δημοκρατία της Μολδαβίας)

Φύλο: άρρεν

Ιθαγένεια: μολδαβική, ρωσική

Ο Aleksandr Kalinin είναι Μολδαβός πολιτικός και ο ηγέτης του Κόμματος των Περιφερειών της Μολδαβίας. Από τότε που ξεκίνησε ο ρωσικός επιθετικός πόλεμος κατά της Ουκρανίας, έχει ταξιδέψει στις κατεχόμενες περιοχές της ανατολικής Ουκρανίας και έχει παράσχει στήριξη στις ρωσικές στρατιωτικές δυνάμεις. Επιπλέον, έχει προωθήσει δημόσια τα ρωσικά σύμβολα της εισβολής στην Ουκρανία και τις ενέργειες της Ρωσίας στην ανατολική Ουκρανία.

Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

30.5.2023

1501.

Grigore CARAMALAC

άλλως

Grigory Ivanovich KARAMALAK

(Григорий Иванович КАРАМАЛАК)

Ιδιότητα: Επιχειρηματίας Πρόεδρος του ιδρύματος IFAVIS Αντιπρόεδρος της Ρωσικής Ομοσπονδίας Πάλης βοηθός του γερουσιαστή της περιφέρειας Kursk, Alexander Bryksin

Ημερομηνία γέννησης: 21.5.1965

Τόπος γέννησης: Taraclia, πρώην ΕΣΣΔ (νυν Δημοκρατία της Μολδαβίας)

Φύλο: άρρεν

Ιθαγένεια: μολδαβική, ρωσική

Συνδεδεμένα πρόσωπα: Alexander Yuryevich BRYKSIN

Ο Grigore Caramalac είναι Ρώσος/Μολδαβός επιχειρηματίας. Ασκεί έλεγχο στο ίδρυμα IFAVIS (Ρωσική Ομοσπονδία) μέσω του οποίου έχει εμπλακεί στη διοργάνωση πατριωτικών και αθλητικών εκδηλώσεων στα κατεχόμενα εδάφη της ανατολικής Ουκρανίας, με την υποστήριξη των αρχών κατοχής. Περαιτέρω, είναι ο βοηθός του Ρώσου γερουσιαστή για την περιφέρεια του Κουρσκ, Alexander Bryksin.

Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. Ο Grigore Caramalac συνδέεται επίσης με τον Alexander Bryksin.

30.5.2023»

---

ΑΠΟΦΑΣΕΙΣ

| 30.5.2023 | EL | Επίσημη Εφημερίδα της Ευρωπαϊκής Ένωσης | LI 140/9 |
| --- | --- | --- | --- |

30.5.2023

EL

Επίσημη Εφημερίδα της Ευρωπαϊκής Ένωσης

LI 140/9

---

ΑΠΟΦΑΣΗ (ΚΕΠΠΑ) 2023/1047 ΤΟΥ ΣΥΜΒΟΥΛΙΟΥ

της 30ής Μαΐου 2023

για την τροποποίηση της απόφασης (ΚΕΠΠΑ) 2023/891 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 28 Απριλίου 2023 το Συμβούλιο εξέδωσε την απόφαση (ΚΕΠΠΑ) 2023/891 (1). |
| --- | --- |

(1)

Στις 28 Απριλίου 2023 το Συμβούλιο εξέδωσε την απόφαση (ΚΕΠΠΑ) 2023/891 (1).

| (2) | Η Ένωση διατηρεί αταλάντευτα την υποστήριξή της υπέρ της Δημοκρατίας της Μολδαβίας και της ανθεκτικότητας, της ασφάλειας, της σταθερότητας, της οικονομίας και του ενεργειακού εφοδιασμού της χώρας, απέναντι σε αποσταθεροποιητικές δραστηριότητες από εξωτερικούς παράγοντες. |
| --- | --- |

(2)

Η Ένωση διατηρεί αταλάντευτα την υποστήριξή της υπέρ της Δημοκρατίας της Μολδαβίας και της ανθεκτικότητας, της ασφάλειας, της σταθερότητας, της οικονομίας και του ενεργειακού εφοδιασμού της χώρας, απέναντι σε αποσταθεροποιητικές δραστηριότητες από εξωτερικούς παράγοντες.

| (3) | Λόγω της κατάστασης στη Δημοκρατία της Μολδαβίας, το Συμβούλιο θεωρεί ότι πέντε πρόσωπα θα πρέπει να προστεθούν στον κατάλογο φυσικών και νομικών προσώπων, οντοτήτων και φορέων που περιέχεται στο παράρτημα της απόφασης (ΚΕΠΠΑ) 2023/891. |
| --- | --- |

(3)

Λόγω της κατάστασης στη Δημοκρατία της Μολδαβίας, το Συμβούλιο θεωρεί ότι πέντε πρόσωπα θα πρέπει να προστεθούν στον κατάλογο φυσικών και νομικών προσώπων, οντοτήτων και φορέων που περιέχεται στο παράρτημα της απόφασης (ΚΕΠΠΑ) 2023/891.

| (4) | Συνεπώς, η απόφαση (ΚΕΠΠΑ) 2023/891 θα πρέπει να τροποποιηθεί αναλόγως, |
| --- | --- |

(4)

Συνεπώς, η απόφαση (ΚΕΠΠΑ) 2023/891 θα πρέπει να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης (ΚΕΠΠΑ) 2023/891 τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.

Βρυξέλλες, 30 Μαΐου 2023.

Για το Συμβούλιο

Η Πρόεδρος

J. ROSWALL

---

(1)  Απόφαση (ΚΕΠΠΑ) 2023/891 του Συμβουλίου της 28ης Απριλίου 2023 σχετικά με περιοριστικά μέτρα λόγω ενεργειών που αποσταθεροποιούν τη Δημοκρατία της Μολδαβίας (ΕΕ L 114 της 2.5.2023, σ. 15).

1

---

ΠΑΡΑΡΤΗΜΑ

Το παράρτημα της απόφασης (ΚΕΠΠΑ) 2023/891 αντικαθίσταται από το ακόλουθο κείμενο:

«ΠΑΡΑΡΤΗΜΑ

ΚΑΤΑΛΟΓΟΣ ΦΥΣΙΚΩΝ ΚΑΙ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ ΚΑΙ ΦΟΡΕΩΝ ΠΟΥ ΑΝΑΦΕΡΟΝΤΑΙ ΣΤΑ ΑΡΘΡΑ 1 ΚΑΙ 2

Α.   Φυσικά πρόσωπα

| | Όνομα | Πληροφορίες ταυτοποίησης | Αιτιολογία | Ημερομηνία καταχώρισης |
| --- | --- | --- | --- | --- |
| 1. | Ilan Mironovich SHOR
  άλλως
  Ilan Mironovici ȘOR | Ιδιότητα: Επιχειρηματίας, πρόεδρος του πολιτικού κόμματος “SHOR” (“ŞOR”)
  Ημερομηνία γέννησης: 6.3.1987
  Τόπος γέννησης: Τελ Αβίβ, Ισραήλ
  Φύλο: άρρεν
  Ιθαγένεια: Μολδαβική, ισραηλινή
  Αριθ. διαβατηρίου: 0971007884125 (Δημοκρατία της Μολδαβίας) | Ο Ilan Shor είναι πολιτικός (επικεφαλής του πολιτικού κόμματος ŞOR) και επιχειρηματίας από τη Δημοκρατία της Μολδαβίας που εμπλέκεται σε παράνομη χρηματοδότηση πολιτικών κομμάτων στη Δημοκρατία της Μολδαβίας και σε υποκίνηση βίας κατά της αντιπολίτευσης. Το κόμμα ŞOR με επικεφαλής τον Ilan Shor εμπλέκεται στην πληρωμή και την εκπαίδευση ατόμων με σκοπό την πρόκληση αταξίας και αναταραχών στη διάρκεια των διαδηλώσεων στη Δημοκρατία της Μολδαβίας.
  Με απόφαση της 13ης Απριλίου 2023, το Εφετείο του Κισινάου καταδίκασε τον Ilan Shor για απάτη και νομιμοποίηση εσόδων από παράνομες δραστηριότητες στην υπόθεση “τραπεζική απάτη”, σε 15ετή φυλάκιση και δήμευση περιουσιακών στοιχείων αξίας 254 εκατ. ευρώ. Κεφάλαια από αυτή τη μεγάλης κλίμακας τραπεζική απάτη και διασυνδέσεις με διεφθαρμένους ολιγάρχες και οντότητες με έδρα τη Μόσχα χρησιμοποιήθηκαν και εξακολουθούν να χρησιμοποιούνται, σύμφωνα με τις αρχές της Δημοκρατίας της Μολδαβίας, για τη δημιουργία τεχνητών πολιτικών αναταραχών στη χώρα.
  Οι δράσεις του που αποσκοπούν στην ανατροπή της Δημοκρατίας της Μολδαβίας περιλαμβάνουν την παροχή παράνομης χρηματοδότησης για τη στήριξη πολιτικών δραστηριοτήτων υπέρ του Κρεμλίνου στη Δημοκρατία της Μολδαβίας. Παράδειγμα της χρήσης τέτοιων κεφαλαίων είναι η διοργάνωση βίαιων διαδηλώσεων και συγκεντρώσεων, κυρίως στην πρωτεύουσα Κισινάου, με τη βοήθεια διαδηλωτών που πληρώθηκαν από το κόμμα ŞOR καθ’ όλη την περίοδο 2022-2023.
  Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων του που αφορούν δημόσιους πόρους και τη χωρίς άδεια εξαγωγή κεφαλαίων, ο Ilan Shor είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 2. | Gheorghe Petru CAVCALIUC | Ιδιότητα: Πολιτικός, πρόεδρος του πολιτικού κόμματος “Building Europe at Home Party”
  πρώην αναπληρωτής προϊστάμενος της Γενικής Αστυνομικής Επιθεώρησης
  Ημερομηνία γέννησης: 25.10.1982
  Τόπος γέννησης: χωριό Micăuți, περιφέρεια Strășeni, Δημοκρατία της Μολδαβίας
  Φύλο: άρρεν
  Ιθαγένεια: Μολδαβική
  Αρ. ταυτότητας 2000033042660 (Δημοκρατία της Μολδαβίας) | Ο Gheorghe Petru Cavcaliuc είναι ο πρώην αναπληρωτής προϊστάμενος της Γενικής Αστυνομικής Επιθεώρησης της Δημοκρατίας της Μολδαβίας. Είναι γνωστό ότι διοργάνωσε και συμμετείχε στις βίαιες διαδηλώσεις τον Οκτώβριο του 2022, μαζί με τον Ilan Shor. Χρησιμοποίησε τις διασυνδέσεις του εντός της Γενικής Αστυνομικής Επιθεώρησης για να στρατολογήσει πρώην αστυνομικούς και να δημιουργήσει παραστρατιωτική ομάδα για την “προστασία” των βίαιων διαδηλωτών κατά της κυβέρνησης της Δημοκρατίας της Μολδαβίας. Στο πλαίσιο αυτό, συγκρότησε μια αποκαλούμενη “σκιώδη κυβέρνηση” με σκοπό την αντικατάσταση της δημοκρατικά εκλεγμένης κυβέρνησης της Δημοκρατίας της Μολδαβίας.
  Διευθύνοντας και σχεδιάζοντας βίαιες διαδηλώσεις, ο Gheorghe Cavcaliuc είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 3. | Marina TAUBER | Ιδιότητα: Μέλος του κοινοβουλίου της Δημοκρατίας της Μολδαβίας (από τον Μάρτιο του 2019)
  Ημερομηνία γέννησης: 1.5.1986
  Τόπος γέννησης: Κισινάου, Δημοκρατία της Μολδαβίας
  Φύλο: θήλυ
  Ιθαγένεια: Μολδαβική | Η Marina Tauber, αντιπρόεδρος του κόμματος ŞOR και μέλος του κοινοβουλίου της Δημοκρατίας της Μολδαβίας. Της απαγγέλθηκαν κατηγορίες για την υπόθεση “τραπεζική απάτη” και υπόκειται σε έρευνα για δύο ποινικές υποθέσεις στη Δημοκρατία της Μολδαβίας που σχετίζονται με την παράνομη χρηματοδότηση από ομάδα οργανωμένου εγκλήματος και την παραποίηση της έκθεσης σχετικά με την οικονομική διαχείριση του κόμματος ŞOR.
  Στις 20 Δεκεμβρίου 2022 εισαγγελείς πραγματοποίησαν σειρά ερευνών σχετικά με την υπόθεση της παράνομης χρηματοδότησης του κόμματος του Ilan Shor. Στη συνέχεια, οι αρχές της Δημοκρατίας της Μολδαβίας εντόπισαν χρήματα τα οποία, σύμφωνα με τους εισαγγελείς, επρόκειτο να χρησιμοποιηθούν για τη διοργάνωση αντικυβερνητικών διαδηλώσεων και την αμοιβή των συμμετεχόντων στις διαδηλώσεις αυτές.
  Το 2023 κατασχέθηκαν μαχαίρια, εύφλεκτες ουσίες και εγχειρίδια έπειτα από διαδηλώσεις που διοργανώθηκαν από το Λαϊκό Κίνημα, στο οποίο συμμετέχει το κόμμα ŞOR. Καταγράφηκαν βιαιοπραγίες και διαπληκτισμοί μεταξύ αστυνομίας και διαδηλωτών και προσήχθησαν 54 άτομα, συμπεριλαμβανομένων ανηλίκων. Σύμφωνα με τη Γενική Αστυνομική Επιθεώρηση της Δημοκρατίας της Μολδαβίας, η Marina Tauber ήταν μια από τις βασικές διοργανώτριες των διαδηλώσεων του κόμματος ŞOR και του Λαϊκού Κινήματος.
  Σύμφωνα με την Εισαγγελία κατά της Διαφθοράς της Δημοκρατίας της Μολδαβίας, χρησιμοποίησε ειδικά μέσα επικοινωνίας για να δώσει απευθείας οδηγίες στους προέδρους και τους αντιπροέδρους των τοπικών γραφείων του κόμματος ȘOR στη χώρα σχετικά με τον τρόπο μεταφοράς ατόμων στις διαδηλώσεις, την οργάνωση των μετακινήσεων και τον τρόπο λήψης των χρημάτων για την αμοιβή των συμμετεχόντων.
  Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων της που αφορούν δημόσιους πόρους και της χωρίς άδεια εξαγωγής κεφαλαίων, η Marina Tauber είναι υπεύθυνη για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 4. | Igor Yuryevich CHAIKA
  άλλως Igor Yuryevich CHAYKA
  (Игорь Юрьевич ЧАЙКА) | Ιδιότητα: Ρώσος επιχειρηματίας
  Ημερομηνία γέννησης: 13.12.1988
  Τόπος γέννησης: Irkutsk ή Μόσχα, πρώην ΕΣΣΔ (τώρα Ρωσική Ομοσπονδία)
  Φύλο: άρρεν
  Ιθαγένεια: ρωσική | Ο Igor Chaika είναι Ρώσος επιχειρηματίας υπεύθυνος για τη διοχέτευση χρημάτων προς υποστήριξη δραστηριοτήτων της Ομοσπονδιακής Υπηρεσίας Ασφαλείας της Ρωσίας (FSB) που στοχεύουν στην αποσταθεροποίηση της Δημοκρατίας της Μολδαβίας. Έπαιξε τον ρόλο του ρωσικού “ταμείου”, διοχετεύοντας χρήματα σε πράκτορες της FSB στη Δημοκρατία της Μολδαβίας προκειμένου να τεθεί η χώρα υπό τον έλεγχο του Κρεμλίνου.
  Μέσω των σοβαρών οικονομικών παραπτωμάτων του που αφορούν δημόσιους πόρους, ο Igor Chaika είναι υπεύθυνος για τη στήριξη ενεργειών που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας. | 30.5.2023 |
| 5. | Vladimir Gheorghe PLAHOTNIUC
  άλλως Vladimir ULINICI
  άλλως Vladimir PLAKHOTNYUK
  άλλως Vladislav Vladimir NOVAK
  (Владимир (Влад) Георгиевич ПЛАХОТНЮК) | Ιδιότητα: Επιχειρηματίας, πολιτικός
  Ημερομηνία γέννησης: 1.1.1966 ή 25.12.1965
  Τόπος γέννησης: Pitușca, Călărași, πρώην ΕΣΣΔ (τώρα Δημοκρατία της Μολδαβίας)
  Φύλο: άρρεν
  Ιθαγένεια: Μολδαβική, ρουμανική, ρωσική
  Αριθ. διαβατηρίου: 0960304018797 (Δημοκρατία της Μολδαβίας) | Ο Vladimir Plahotniuc υπόκειται σε πολυάριθμες ποινικές διαδικασίες στη Δημοκρατία της Μολδαβίας σχετικά με εγκλήματα που αφορούν την υπεξαίρεση κρατικών κεφαλαίων της Δημοκρατίας της Μολδαβίας και την παράνομη μεταφορά τους εκτός Δημοκρατίας της Μολδαβίας. Έχει κατηγορηθεί στη Δημοκρατία της Μολδαβίας για την υπόθεση “τραπεζική απάτη”, οι οικονομικές επιπτώσεις της οποίας εξακολουθούν να επηρεάζουν τη χώρα.. Διερευνάται επίσης για τη δωροδοκία του πρώην Προέδρου της Δημοκρατίας της Μολδαβίας με σάκο με μετρητά με αντάλλαγμα πολιτική εύνοια.
  Μέσω των σοβαρών οικονομικών παραπτωμάτων του που αφορούν δημόσιους πόρους και της χωρίς άδειας εξαγωγής κεφαλαίων, ο Vladimir Plahotniuc είναι υπεύθυνος για ενέργειες και την εφαρμογή πολιτικών που υπονομεύουν και απειλούν τη δημοκρατία, το κράτος δικαίου, τη σταθερότητα ή την ασφάλεια στη Δημοκρατία της Μολδαβίας μέσω της υπονόμευσης της δημοκρατικής πολιτικής διαδικασίας στη Δημοκρατία της Μολδαβίας και σοβαρών οικονομικών παραπτωμάτων που αφορούν δημόσιους πόρους. | 30.5.2023 |

Όνομα

Πληροφορίες ταυτοποίησης

Αιτιολογία

Ημερομηνία καταχώρισης

1.

Ilan Mironovich SHOR

άλλως

Ilan Mironovici ȘOR

Ιδιότητα: Επιχειρηματίας, πρόεδρος του πολιτικού κόμματος “SHOR” (“ŞOR”)

Ημερομηνία γέννησης: 6.3.1987

Τόπος γέννησης: Τελ Αβίβ, Ισραήλ

Φύλο: άρρεν

Ιθαγένεια: Μολδαβική, ισραηλινή

Αριθ. διαβατηρίου: 0971007884125 (Δημοκρατία της Μολδαβίας)

Ο Ilan Shor είναι πολιτικός (επικεφαλής του πολιτικού κόμματος ŞOR) και επιχειρηματίας από τη Δημοκρατία της Μολδαβίας που εμπλέκεται σε παράνομη χρηματοδότηση πολιτικών κομμάτων στη Δημοκρατία της Μολδαβίας και σε υποκίνηση βίας κατά της αντιπολίτευσης. Το κόμμα ŞOR με επικεφαλής τον Ilan Shor εμπλέκεται στην πληρωμή και την εκπαίδευση ατόμων με σκοπό την πρόκληση αταξίας και αναταραχών στη διάρκεια των διαδηλώσεων στη Δημοκρατία της Μολδαβίας.

Με απόφαση της 13ης Απριλίου 2023, το Εφετείο του Κισινάου καταδίκασε τον Ilan Shor για απάτη και νομιμοποίηση εσόδων από παράνομες δραστηριότητες στην υπόθεση “τραπεζική απάτη”, σε 15ετή φυλάκιση και δήμευση περιουσιακών στοιχείων αξίας 254 εκατ. ευρώ. Κεφάλαια από αυτή τη μεγάλης κλίμακας τραπεζική απάτη και διασυνδέσεις με διεφθαρμένους ολιγάρχες και οντότητες με έδρα τη Μόσχα χρησιμοποιήθηκαν και εξακολουθούν να χρησιμοποιούνται, σύμφωνα με τις αρχές της Δημοκρατίας της Μολδαβίας, για τη δημιουργία τεχνητών πολιτικών αναταραχών στη χώρα.

Οι δράσεις του που αποσκοπούν στην ανατροπή της Δημοκρατίας της Μολδαβίας περιλαμβάνουν την παροχή παράνομης χρηματοδότησης για τη στήριξη πολιτικών δραστηριοτήτων υπέρ του Κρεμλίνου στη Δημοκρατία της Μολδαβίας. Παράδειγμα της χρήσης τέτοιων κεφαλαίων είναι η διοργάνωση βίαιων διαδηλώσεων και συγκεντρώσεων, κυρίως στην πρωτεύουσα Κισινάου, με τη βοήθεια διαδηλωτών που πληρώθηκαν από το κόμμα ŞOR καθ’ όλη την περίοδο 2022-2023.

Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων του που αφορούν δημόσιους πόρους και τη χωρίς άδεια εξαγωγή κεφαλαίων, ο Ilan Shor είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

2.

Gheorghe Petru CAVCALIUC

Ιδιότητα: Πολιτικός, πρόεδρος του πολιτικού κόμματος “Building Europe at Home Party”

πρώην αναπληρωτής προϊστάμενος της Γενικής Αστυνομικής Επιθεώρησης

Ημερομηνία γέννησης: 25.10.1982

Τόπος γέννησης: χωριό Micăuți, περιφέρεια Strășeni, Δημοκρατία της Μολδαβίας

Φύλο: άρρεν

Ιθαγένεια: Μολδαβική

Αρ. ταυτότητας 2000033042660 (Δημοκρατία της Μολδαβίας)

Ο Gheorghe Petru Cavcaliuc είναι ο πρώην αναπληρωτής προϊστάμενος της Γενικής Αστυνομικής Επιθεώρησης της Δημοκρατίας της Μολδαβίας. Είναι γνωστό ότι διοργάνωσε και συμμετείχε στις βίαιες διαδηλώσεις τον Οκτώβριο του 2022, μαζί με τον Ilan Shor. Χρησιμοποίησε τις διασυνδέσεις του εντός της Γενικής Αστυνομικής Επιθεώρησης για να στρατολογήσει πρώην αστυνομικούς και να δημιουργήσει παραστρατιωτική ομάδα για την “προστασία” των βίαιων διαδηλωτών κατά της κυβέρνησης της Δημοκρατίας της Μολδαβίας. Στο πλαίσιο αυτό, συγκρότησε μια αποκαλούμενη “σκιώδη κυβέρνηση” με σκοπό την αντικατάσταση της δημοκρατικά εκλεγμένης κυβέρνησης της Δημοκρατίας της Μολδαβίας.

Διευθύνοντας και σχεδιάζοντας βίαιες διαδηλώσεις, ο Gheorghe Cavcaliuc είναι υπεύθυνος για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

3.

Marina TAUBER

Ιδιότητα: Μέλος του κοινοβουλίου της Δημοκρατίας της Μολδαβίας (από τον Μάρτιο του 2019)

Ημερομηνία γέννησης: 1.5.1986

Τόπος γέννησης: Κισινάου, Δημοκρατία της Μολδαβίας

Φύλο: θήλυ

Ιθαγένεια: Μολδαβική

Η Marina Tauber, αντιπρόεδρος του κόμματος ŞOR και μέλος του κοινοβουλίου της Δημοκρατίας της Μολδαβίας. Της απαγγέλθηκαν κατηγορίες για την υπόθεση “τραπεζική απάτη” και υπόκειται σε έρευνα για δύο ποινικές υποθέσεις στη Δημοκρατία της Μολδαβίας που σχετίζονται με την παράνομη χρηματοδότηση από ομάδα οργανωμένου εγκλήματος και την παραποίηση της έκθεσης σχετικά με την οικονομική διαχείριση του κόμματος ŞOR.

Στις 20 Δεκεμβρίου 2022 εισαγγελείς πραγματοποίησαν σειρά ερευνών σχετικά με την υπόθεση της παράνομης χρηματοδότησης του κόμματος του Ilan Shor. Στη συνέχεια, οι αρχές της Δημοκρατίας της Μολδαβίας εντόπισαν χρήματα τα οποία, σύμφωνα με τους εισαγγελείς, επρόκειτο να χρησιμοποιηθούν για τη διοργάνωση αντικυβερνητικών διαδηλώσεων και την αμοιβή των συμμετεχόντων στις διαδηλώσεις αυτές.

Το 2023 κατασχέθηκαν μαχαίρια, εύφλεκτες ουσίες και εγχειρίδια έπειτα από διαδηλώσεις που διοργανώθηκαν από το Λαϊκό Κίνημα, στο οποίο συμμετέχει το κόμμα ŞOR. Καταγράφηκαν βιαιοπραγίες και διαπληκτισμοί μεταξύ αστυνομίας και διαδηλωτών και προσήχθησαν 54 άτομα, συμπεριλαμβανομένων ανηλίκων. Σύμφωνα με τη Γενική Αστυνομική Επιθεώρηση της Δημοκρατίας της Μολδαβίας, η Marina Tauber ήταν μια από τις βασικές διοργανώτριες των διαδηλώσεων του κόμματος ŞOR και του Λαϊκού Κινήματος.

Σύμφωνα με την Εισαγγελία κατά της Διαφθοράς της Δημοκρατίας της Μολδαβίας, χρησιμοποίησε ειδικά μέσα επικοινωνίας για να δώσει απευθείας οδηγίες στους προέδρους και τους αντιπροέδρους των τοπικών γραφείων του κόμματος ȘOR στη χώρα σχετικά με τον τρόπο μεταφοράς ατόμων στις διαδηλώσεις, την οργάνωση των μετακινήσεων και τον τρόπο λήψης των χρημάτων για την αμοιβή των συμμετεχόντων.

Διευθύνοντας και σχεδιάζοντας βίαιες διαδηλώσεις και μέσω των σοβαρών οικονομικών παραπτωμάτων της που αφορούν δημόσιους πόρους και της χωρίς άδεια εξαγωγής κεφαλαίων, η Marina Tauber είναι υπεύθυνη για ενέργειες που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

4.

Igor Yuryevich CHAIKA

άλλως Igor Yuryevich CHAYKA

(Игорь Юрьевич ЧАЙКА)

Ιδιότητα: Ρώσος επιχειρηματίας

Ημερομηνία γέννησης: 13.12.1988

Τόπος γέννησης: Irkutsk ή Μόσχα, πρώην ΕΣΣΔ (τώρα Ρωσική Ομοσπονδία)

Φύλο: άρρεν

Ιθαγένεια: ρωσική

Ο Igor Chaika είναι Ρώσος επιχειρηματίας υπεύθυνος για τη διοχέτευση χρημάτων προς υποστήριξη δραστηριοτήτων της Ομοσπονδιακής Υπηρεσίας Ασφαλείας της Ρωσίας (FSB) που στοχεύουν στην αποσταθεροποίηση της Δημοκρατίας της Μολδαβίας. Έπαιξε τον ρόλο του ρωσικού “ταμείου”, διοχετεύοντας χρήματα σε πράκτορες της FSB στη Δημοκρατία της Μολδαβίας προκειμένου να τεθεί η χώρα υπό τον έλεγχο του Κρεμλίνου.

Μέσω των σοβαρών οικονομικών παραπτωμάτων του που αφορούν δημόσιους πόρους, ο Igor Chaika είναι υπεύθυνος για τη στήριξη ενεργειών που υπονομεύουν και απειλούν την κυριαρχία και την ανεξαρτησία της Δημοκρατίας της Μολδαβίας, καθώς και τη δημοκρατία, το κράτος δικαίου, τη σταθερότητα και την ασφάλεια στη Δημοκρατία της Μολδαβίας.

30.5.2023

5.

Vladimir Gheorghe PLAHOTNIUC

άλλως Vladimir ULINICI

άλλως Vladimir PLAKHOTNYUK

άλλως Vladislav Vladimir NOVAK

(Владимир (Влад) Георгиевич ПЛАХОТНЮК)

Ιδιότητα: Επιχειρηματίας, πολιτικός

Ημερομηνία γέννησης: 1.1.1966 ή 25.12.1965

Τόπος γέννησης: Pitușca, Călărași, πρώην ΕΣΣΔ (τώρα Δημοκρατία της Μολδαβίας)

Φύλο: άρρεν

Ιθαγένεια: Μολδαβική, ρουμανική, ρωσική

Αριθ. διαβατηρίου: 0960304018797 (Δημοκρατία της Μολδαβίας)

Ο Vladimir Plahotniuc υπόκειται σε πολυάριθμες ποινικές διαδικασίες στη Δημοκρατία της Μολδαβίας σχετικά με εγκλήματα που αφορούν την υπεξαίρεση κρατικών κεφαλαίων της Δημοκρατίας της Μολδαβίας και την παράνομη μεταφορά τους εκτός Δημοκρατίας της Μολδαβίας. Έχει κατηγορηθεί στη Δημοκρατία της Μολδαβίας για την υπόθεση “τραπεζική απάτη”, οι οικονομικές επιπτώσεις της οποίας εξακολουθούν να επηρεάζουν τη χώρα.. Διερευνάται επίσης για τη δωροδοκία του πρώην Προέδρου της Δημοκρατίας της Μολδαβίας με σάκο με μετρητά με αντάλλαγμα πολιτική εύνοια.

Μέσω των σοβαρών οικονομικών παραπτωμάτων του που αφορούν δημόσιους πόρους και της χωρίς άδειας εξαγωγής κεφαλαίων, ο Vladimir Plahotniuc είναι υπεύθυνος για ενέργειες και την εφαρμογή πολιτικών που υπονομεύουν και απειλούν τη δημοκρατία, το κράτος δικαίου, τη σταθερότητα ή την ασφάλεια στη Δημοκρατία της Μολδαβίας μέσω της υπονόμευσης της δημοκρατικής πολιτικής διαδικασίας στη Δημοκρατία της Μολδαβίας και σοβαρών οικονομικών παραπτωμάτων που αφορούν δημόσιους πόρους.

30.5.2023

---

| 30.5.2023 | EL | Επίσημη Εφημερίδα της Ευρωπαϊκής Ένωσης | LI 140/14 |
| --- | --- | --- | --- |

30.5.2023

EL

Επίσημη Εφημερίδα της Ευρωπαϊκής Ένωσης

LI 140/14

---

ΑΠΟΦΑΣΗ (ΚΕΠΠΑ) 2023/1048 ΤΟΥ ΣΥΜΒΟΥΛΙΟΥ

της 30ής Μαΐου 2023

για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,

Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

Εκτιμώντας τα ακόλουθα:

| (1) | Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ (1). |
| --- | --- |

(1)

Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ (1).

| (2) | Η Ένωση διατηρεί αταλάντευτα την υποστήριξή της υπέρ της κυριαρχίας και της εδαφικής ακεραιότητας της Ουκρανίας. |
| --- | --- |

(2)

Η Ένωση διατηρεί αταλάντευτα την υποστήριξή της υπέρ της κυριαρχίας και της εδαφικής ακεραιότητας της Ουκρανίας.

| (3) | Λόγω της σοβαρότητας της κατάστασης, το Συμβούλιο κρίνει ότι δύο πρόσωπα που ευθύνονται για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας θα πρέπει να προστεθούν στον κατάλογο των προσώπων, οντοτήτων και φορέων που υπόκεινται σε περιοριστικά μέτρα, ο οποίος περιλαμβάνεται στο παράρτημα της απόφασης 2014/145/ΚΕΠΠΑ. |
| --- | --- |

(3)

Λόγω της σοβαρότητας της κατάστασης, το Συμβούλιο κρίνει ότι δύο πρόσωπα που ευθύνονται για δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας θα πρέπει να προστεθούν στον κατάλογο των προσώπων, οντοτήτων και φορέων που υπόκεινται σε περιοριστικά μέτρα, ο οποίος περιλαμβάνεται στο παράρτημα της απόφασης 2014/145/ΚΕΠΠΑ.

| (4) | Η απόφαση 2014/145/ΚΕΠΠΑ θα πρέπει, επομένως, να τροποποιηθεί αναλόγως, |
| --- | --- |

(4)

Η απόφαση 2014/145/ΚΕΠΠΑ θα πρέπει, επομένως, να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2014/145/ΚΕΠΠΑ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

Βρυξέλλες, 30 Μαΐου 2023.

Για το Συμβούλιο

Η Πρόεδρος

J. ROSWALL

---

(1)  Απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ L 78 της 17.3.2014, σ. 16).

1

---

ΠΑΡΑΡΤΗΜΑ

Τα ακόλουθα πρόσωπα προστίθενται στον κατάλογο των προσώπων, οντοτήτων και φορέων που περιλαμβάνεται στο παράρτημα της απόφασης 2014/145/ΚΕΠΠΑ:

| | Πρόσωπα | Ονοματεπώνυμο | Πληροφορίες ταυτοποίησης | Αιτιολογία | Ημερομηνία καταχώρισης |
| --- | --- | --- | --- | --- | --- |
| «1500. | Aleksandr Kalinin
  (Александр КАЛИНИН) | Ιδιότητα: Πολιτικός, ηγέτης του Κόμματος των Περιφερειών της Μολδαβίας. Επικεφαλής της διαπεριφερειακής δημόσιας οργάνωσης Congress of Moldovan Diasporas.
  Ημερομηνία γέννησης: 16.2.1977
  Τόπος γέννησης: Balti, πρώην ΕΣΣΔ (νυν Δημοκρατία της Μολδαβίας)
  Φύλο: άρρεν
  Ιθαγένεια: μολδαβική, ρωσική | Ο Aleksandr Kalinin είναι Μολδαβός πολιτικός και ο ηγέτης του Κόμματος των Περιφερειών της Μολδαβίας. Από τότε που ξεκίνησε ο ρωσικός επιθετικός πόλεμος κατά της Ουκρανίας, έχει ταξιδέψει στις κατεχόμενες περιοχές της ανατολικής Ουκρανίας και έχει παράσχει στήριξη στις ρωσικές στρατιωτικές δυνάμεις. Επιπλέον, έχει προωθήσει δημόσια τα ρωσικά σύμβολα της εισβολής στην Ουκρανία και τις ενέργειες της Ρωσίας στην ανατολική Ουκρανία.
  Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. | 30.5.2023 |
| 1501. | Grigore CARAMALAC
  άλλως
  Grigory Ivanovich KARAMALAK
  (Григорий Иванович КАРАМАЛАК) | Ιδιότητα: Επιχειρηματίας Πρόεδρος του ιδρύματος IFAVIS Αντιπρόεδρος της Ρωσικής Ομοσπονδίας Πάλης βοηθός του γερουσιαστή της περιφέρειας Kursk, Alexander Bryksin
  Ημερομηνία γέννησης: 21.5.1965
  Τόπος γέννησης: Taraclia, πρώην ΕΣΣΔ (νυν Δημοκρατία της Μολδαβίας)
  Φύλο: άρρεν
  Ιθαγένεια: μολδαβική, ρωσική
  Συνδεδεμένα πρόσωπα: Alexander Yuryevich BRYKSIN | Ο Grigore Caramalac είναι Ρώσος/Μολδαβός επιχειρηματίας. Ασκεί έλεγχο στο ίδρυμα IFAVIS (Ρωσική Ομοσπονδία) μέσω του οποίου έχει εμπλακεί στη διοργάνωση πατριωτικών και αθλητικών εκδηλώσεων στα κατεχόμενα εδάφη της ανατολικής Ουκρανίας, με την υποστήριξη των αρχών κατοχής. Περαιτέρω, είναι ο βοηθός του Ρώσου γερουσιαστή για την περιφέρεια του Κουρσκ, Alexander Bryksin.
  Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. Ο Grigore Caramalac συνδέεται επίσης με τον Alexander Bryksin. | 30.5.2023» |

Πρόσωπα

Ονοματεπώνυμο

Πληροφορίες ταυτοποίησης

Αιτιολογία

Ημερομηνία καταχώρισης

«1500.

Aleksandr Kalinin

(Александр КАЛИНИН)

Ιδιότητα: Πολιτικός, ηγέτης του Κόμματος των Περιφερειών της Μολδαβίας. Επικεφαλής της διαπεριφερειακής δημόσιας οργάνωσης Congress of Moldovan Diasporas.

Ημερομηνία γέννησης: 16.2.1977

Τόπος γέννησης: Balti, πρώην ΕΣΣΔ (νυν Δημοκρατία της Μολδαβίας)

Φύλο: άρρεν

Ιθαγένεια: μολδαβική, ρωσική

Ο Aleksandr Kalinin είναι Μολδαβός πολιτικός και ο ηγέτης του Κόμματος των Περιφερειών της Μολδαβίας. Από τότε που ξεκίνησε ο ρωσικός επιθετικός πόλεμος κατά της Ουκρανίας, έχει ταξιδέψει στις κατεχόμενες περιοχές της ανατολικής Ουκρανίας και έχει παράσχει στήριξη στις ρωσικές στρατιωτικές δυνάμεις. Επιπλέον, έχει προωθήσει δημόσια τα ρωσικά σύμβολα της εισβολής στην Ουκρανία και τις ενέργειες της Ρωσίας στην ανατολική Ουκρανία.

Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

30.5.2023

1501.

Grigore CARAMALAC

άλλως

Grigory Ivanovich KARAMALAK

(Григорий Иванович КАРАМАЛАК)

Ιδιότητα: Επιχειρηματίας Πρόεδρος του ιδρύματος IFAVIS Αντιπρόεδρος της Ρωσικής Ομοσπονδίας Πάλης βοηθός του γερουσιαστή της περιφέρειας Kursk, Alexander Bryksin

Ημερομηνία γέννησης: 21.5.1965

Τόπος γέννησης: Taraclia, πρώην ΕΣΣΔ (νυν Δημοκρατία της Μολδαβίας)

Φύλο: άρρεν

Ιθαγένεια: μολδαβική, ρωσική

Συνδεδεμένα πρόσωπα: Alexander Yuryevich BRYKSIN

Ο Grigore Caramalac είναι Ρώσος/Μολδαβός επιχειρηματίας. Ασκεί έλεγχο στο ίδρυμα IFAVIS (Ρωσική Ομοσπονδία) μέσω του οποίου έχει εμπλακεί στη διοργάνωση πατριωτικών και αθλητικών εκδηλώσεων στα κατεχόμενα εδάφη της ανατολικής Ουκρανίας, με την υποστήριξη των αρχών κατοχής. Περαιτέρω, είναι ο βοηθός του Ρώσου γερουσιαστή για την περιφέρεια του Κουρσκ, Alexander Bryksin.

Είναι, συνεπώς, υπεύθυνος για την υποστήριξη δράσεων και πολιτικών οι οποίες υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας. Ο Grigore Caramalac συνδέεται επίσης με τον Alexander Bryksin.

30.5.2023»

---